NORAKSTS

|  |  |
| --- | --- |
| 24.11.2022. | Nr.15/4 |

###### JELGAVAS VALSTSPILSĒTAS PAŠVALDĪBAS IESTĀDES “JELGAVAS PAŠVALDĪBAS OPERATĪVĀS INFORMĀCIJAS CENTRS” NOSAUKUMA MAIŅA UN JELGAVAS VALSTSPILSĒTAS PAŠVALDĪBAS IESTĀDES “JELGAVAS DIGITĀLAIS CENTRS” NOLIKUMA APSTIPRINĀŠANA

(ziņo: I.Škutāne)

**Atklāti balsojot: PAR – 11** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds), **PRET – 3** (G.Kurlovičs, A.Rublis, A.Tomašūns), **ATTURAS – 1** (A.Pagors),

Saskaņā ar likuma “Par pašvaldībām” 12.pantu, 15.panta pirmās daļas 18.punktu un 21.panta pirmās daļas 8.punktu, Elektronisko dokumentu likumu, lai optimizētu pašvaldības resursus, nodrošinātu vienotu informācijas tehnoloģiju attīstības stratēģiju visās pašvaldības iestādēs, kā arī, lai sekmētu dažādu viedo tehnoloģiju operatīvāku ieviešanu pilsētā, ļaujot daudz efektīvāk sniegt pakalpojumus iedzīvotājiem,

**JELGAVAS VALSTSPILSĒTAS DOME NOLEMJ:**

1. Mainīt Jelgavas valstspilsētas pašvaldības iestādes “Jelgavas pašvaldības operatīvās informācijas centrs” nosaukumu uz nosaukumu “Jelgavas digitālais centrs”.
2. Jelgavas valstspilsētas pašvaldības iestāde “Jelgavas digitālais centrs” ir Jelgavas valstspilsētas pašvaldības administrācijas Informācijas tehnoloģiju pārvaldes tiesību, saistību un mantas pārņēmēja, tajā skaitā, tiesību un pienākumu, kas izriet no spēkā esošajām darba tiesiskajām attiecībām.
3. Apstiprināt Jelgavas valstspilsētas pašvaldības iestādes “Jelgavas digitālais centrs” nolikumu (pielikumā).
4. Atzīt par spēku zaudējušu Jelgavas pilsētas domes 2015. gada 17. decembra lēmumu Nr.15/5 “Jelgavas pilsētas pašvaldības iestādes “Jelgavas pašvaldības operatīvās informācijas centrs” nolikuma apstiprināšana”.
5. Lēmums stājas spēkā ar 2023. gada 1. janvāri.

Domes priekšsēdētājs *(paraksts)* A.Rāviņš

NORAKSTS PAREIZS

Administratīvās pārvaldes

Kancelejas vadītāja  B.Jēkabsone

2022. gada 24. novembrī